СЕНЗАЦИЯ: Людмила Живкова възкръсва! (СНИМКИ)
Следващата година през пролетта предстои да излезе книга за Людмила Живкова, след това ще започнат снимките на филма. Биографичен филм ще разкаже за живота на дъщерята на бившия Първи Тодор Живков - Людмила Живкова. В нейния образ ще се превъплати актрисата Деси Тенекеджиева. В момента се пишат сценарият за филма и книга за Людмила Живкова. Освен че ще изиграе главната роля във филма, Деси Тенекеджиева е и продуцент на лентата. Тя обяви новината за проекта на страницата си във Фейсбук, където публикува и снимка, преоблечена като дъщерята на Живков. "Като отявлена антикомунистка ще ми бъде повече от любопитно да вляза в образа на тази изключителна жена с различна от моята политическа идеология", сподели Тенекеджиева и описа жената, която трябва да изиграе по следния начин: "Жена, родена в неподходящо за нея историческо време... Жена, претърпяла пълна духовна трансформация... Жена - дъщеря на баща си, но и на Ванга, Рьорих, Сай Баба... Жена, не можеща по никакъв начин повече да живее там и тогава... Жена огън, вятър и дух. Людмила". Следващата година, през пролетта предстои да излезе книгата, след това ще започнат снимките на филма. За осъществяването на проекта Деси Тенекеджиева ще се завърне от Лондон, където живее и работи от няколко години, пише Вести.бг.